Þar sem veðurspá er slæm fyrir morgundaginn og miðvikudaginn viljum við minna á sameiginlegar verklagsreglur fræðslusviðs fyrir alla grunnskólana á Akureyri þegar óveður og / eða ófærð er í bænum . Með því að smella á fyrirsögn fréttarinnar má sjá þær : Óveður og / eða ófærðVerklagsreglur Tilkynning lögreglu Ef veður eða færð er með þeim hætti að morgni að lögregla mælir með því að skólahald verði fellt niður , er brugðist við því . SMS sending Sviðsstjóri fræðslusviðs sendir þá sms til leik - og grunnskólastjórnenda með tilkynningu um að skólahald falli niður . Þeir eru þá upplýstir um að skólahald falli niður og nemendur / leikskólabörn skuli vera heima . Tryggja skal öryggi ungra grunnskólabarna , að þau séu ekki send ein heim aftur heldur tryggt að ábyrgðaraðili sæki . Af öryggisástæðum verða einhverjir að vera í húsi til kl. 10:00 .